钦定古今图书集成/方舆汇编/职方典/第1457卷 > 云南府山川考一 通志府志合载
## 钦定古今图书集成/方舆汇编/职方典/第1457卷 > 云南府山川考一 通志府志合载

本府。〈昆明县附郭。〉

山　俗名蛇山，在城北二十里。丹崖翠𪩘，蜿蜒而来，势若鸾停鹄立，省会主山也。麓为商山，旧皆桃林。下有冷泉，名莲花池，浴之可去风疾。螺峰山，　按《元碑》，在北郭外一里许。明初扩城，乃在城内。其岩曰“盘坤”、曰补陀罗，曲磴攀跻而上，石色深碧，盘旋如螺。其特立可徙倚而迟月者，为明月石。

皇清康熙二十八年，总督范承勋建《月石亭于巅题》

壁曰“衲霞” ，下有幽谷、潮音二洞，《潮音》深不可测。五华山　在城内，由螺峰叠下，当省会之中，领袖众山，群归仙掌。其下则烟火万家，山郭川原，一顾可尽，郡城胜地也。康熙二十六年，总督范承勋建拜云亭于上，以为地方官朔望习仪之所。

《祖遍山　》，在《华五》之左。上有大德寺。中建双塔，故俗名双塔寺。

碧鸡山　在城西三十里。昔有凤鸣于上，土人呼为碧鸡，故名。旧《志》云：苍崖百仞，绿陂千顷，月印澄波，云横绝顶，省会一大观也。汉宣帝时，方士言益州有金马碧鸡之神，可祭而致。乃遣王褒入蜀求之。

高峣山　在碧鸡山右。明嘉靖间，杨庄介慎寓此。旧有祠，毁。

皇清总督范承勋建《碧峣书院》。

太华山　在碧鸡山西南。左环右拥，苍秀端严。其麓为太平山，其左为华亭山，皆称名胜。罗汉山　在太华山之右，卓立海岸。其南峭壁千仞，常抱白云。其北彝险相埒，纚联幽奥，相传为梁王避暑宫。

大鼓浪山

小鼓浪山　在滇池西南，渔者居之。又南五里为“观音山。” 一峰突起，奔赴滇池。

进耳山　在城西三十里。三峰并立，又曰笔架山。按《明一统志》，在城西二十里许。上有庙。俗传有汉使卒于此，土人祠之，春秋祭祀则丰稔。玉案山　在城西二十里，又名列和蒙山。其巅方平，高出众山，上有石枰，又曰碁盘山。下有菩提泉。按《明一统志》，“山北平坡中有三泉如盆池，郡人春日游赏于此，有玉案兰若。”

聚仙山　在城西三十里黑林堡。上有洞，旧名西华，石乳嵌结，形若芙蓉。俯瞰城郭、滇池，烟云万状。总督范承勋题曰“五色芝房。” 按《明一统志》：在府城西二十里，北有神魔洞，下有泉，流入鸳鸯池。

三华山　，去聚仙山五里，巃嵸回合，盘旋而上，其寺为“妙高” ，其泉为“玉峰。”

金马山　在城东。山势逶迤，西对碧鸡，中隔滇池。山不甚高，而绵亘数十里，相传有金马隐现，故名。又曰“呼马山” ，谓阿育季子呼马于此，有金马祠。

鸣凤山　，距金马山三里，旧名鹦鹉。明巡抚陈用宾易今名，且称其山光灵异，境物葳蕤，九龙

“奔朝，双凤翔舞” ，皆《实录》也。上有太和宫诸胜。龙泉山　在城东北三十里，又名太极山。山水潆合，仙灵窟宅。上有真人宫，下有黑龙潭，其上曰五老山。

松华山　，在龙泉山东五里，联络十二峰，当三川水口，一一深秀。

文殊山　在城北二十里，有寺有泉，皆以文殊名。按《明通志》并《明一统志》，在府城北二十五里，一名蒙滞雄山。

银锭山　：在城西北三里。

商山　，在山之麓旧皆桃林，下有冷泉，名“莲花池”，浴之可去风疾。

扶葱山　：在城东二十里。

乐羊错山　：在城北二十里。

《华亭山　》在太华山左，“远望似欹，登临之则觉迥然独出。”

太平山　在太华山下，望滇海如鉴，一目百里。宝珠山　在城西二十里，上有瀑布自层岩飞下，喷花溅沬，滚缀如珠，观者眩目，因以名山。赤甲壁山　在城西十里，旧称“石鼻” ，讹也。此乡名为“石鼻” ，因误以名山耳。

观音山　：在城西五十里，一峰突起，奔赴滇池，有天风海涛之致。

绿水河　在城内《祖遍山》之左。

西湖　在滇池上流，又名积波池。荇藻长青，兰桡竞泛，中产衣钵莲花，俗曰青草湖。内有近华浦废址尚存。康熙二十九年，巡抚王继文构亭其上，题曰“涌月。”

盘龙江　在城东，源出故邵甸县，凡九十九泉，合流入滇池。

海口　在城西南八十里，泄滇池之水，由安宁富民汇广翅塘入金沙江。沿海财赋，岁以万计，利害由其通塞，诚要津也。岁一濬导，在赋役曰“海夫。”

澄清河　在青草湖内。七八月间，潢潦汎涨，凡水皆浊，斯水独清。

金棱河　一名金汁河，在城东十里。元赛典赤筑堤，分盘龙江水，经金马山麓，绕春登里东乡，灌溉实溥。按：《明通志》：“蒙段时，堤上多种黄花，名绕道金棱河。”

银棱河　一名银汁河，在城北十里，引黑龙潭、白龙潭水经商山麓，灌溉沙浪里地田。按《明通志》：“蒙段时，堤上多种白花，名萦城银棱河。” 宝潒河　在城南二十里，源出上板桥，分泻至官渡入滇池。

黑龙潭　：在城北三十里。其水深黝。有鱼二种，各不相侵，祷雨辄应。

龙淙　在城西二十里，旧名“白龙泉。” 康熙二十八年，总督范承勋易今名。有龙淙石屋、听瀑楼、墨雨庵、一草亭、宛转溪石、香桥、颠丈卧石、小巫峡、小龙湫诸胜。

海源　在城西二十里聚仙山下流入青草湖，一名鸳鸯池。

龙湫　在城东板桥驿山皆奇石，石窦中两湫叠出，又名“观音塘。”

滇池　在城西南，一名昆明池，周五百馀里，汇盘龙江、黄龙溪诸水，望之一碧万顷。《史记》：滇水源广末狭，有似倒流，故曰滇。一说：凡水皆东，此独阻西而下也。按：《明一统志》中产衣钵莲，花盘千叶，蕊分三色，下流为螳螂川，中有大小卧纳二山。

九龙池　，在城内。清迥秀澈，蔬圃居其半，又曰“菜海” ，“稻田” 、莲池又半之。沿五华，右贯城西南，陬达滇池。昔为沐氏别业，名“柳营。”

放生池　在府城西南西湖，近华浦。“康熙三十五年，总督王继文、巡抚石文晟捐赀，倡各司道及府县公建。池周二里许，浚凿深广，堤岸坚厚，为一桥以通活水。其路水陆皆可达，听官民置放生物于其中，禁人捕捉。上有观音庵、涌月亭” 各房宇诸胜。置田住僧，以护永久。

龙泉　三：一出商山下，一出城西勒甸村，一出罗汉山下，其罗汉洞产金线鱼，又名“金鱼泉。” 文殊泉　在府城北文殊山下，历松华坝，自西湖入滇池。

“涌泉　” 出涌泉寺山腹，一泓清洁，泻入曲池。“瀑布泉　” 在城西玉案山，流至宝珠寺后崖，高数丈，泉自崖顶注于溪涧，喷沫溅珠，声彻里许。寒泉　有二：一在城北上庄村，一在城西高峣里碧峣书院，泉水寒冽，浴之可愈风疾。

吴井　在城东三里菊花村，其水独重，味甚甘冽，汲而贮之，味久不变。

“海眼井　” 在觉照寺大殿内佛座下，相传为滇池水眼。每岁四月朔八日僧人汲以浴佛。“茜红井　” 在城东北，汲以染红，其色常胜。“石井　” 在旗纛庙中，与吴井埒。按五华书院前亦有石井，名与诸泉并著，缘在山麓艰于汲取。“胭脂巷井　” 在南城外，作酒特美。

富民县

灵芝山　在县西南二里。旧名“赤晟化山。” 元初建寺，辟基得灵芝五本，故名。

洞口山　在县东南三里。山有洞，洞中水由西北倾入安宁河。

九峰山　在县西北二十里。峰峦有九，耸拔幽深。

《颠卧山　》今名“滇和山” ，在县西北十里。

蒙课卧山　今名“无怯” 和山，在县西十馀里。卧云山　在县西二里。峰列如屏，上有白塔。黄弄山　在县北五十里。

鲁卧山　又名“鲁和山” ，在县西十里。

白云荡山　在县西北二十里。山高千仞，昂然独峙，可望滇池，且沙水包裹，群峰拱向，堪舆家以为佛地。昔年曾建有庵，今遗址犹存。俗呼“白垽山” ，又呼“大青山。”

洞口山　在县南十里黄土坡西。下有洞水从中出，北流入大河。

法华山　在县北五里。上建真武祠。镇水。天马山　在县东三里。旧建县治于其麓。石羊山　在县东北三十里。上有石羊二只，一立一卧，故名。

飞翠崖　在县西五里。康熙四十年，县令张𬬭建醒心亭于上。

大河　在县南门外。由滇池海口发源，过安宁名螳螂川，入县境，亦名“螳川” ，达普渡河，至广翅塘入金沙江。

鹿谿　在县九峰山后。秀甲群峰，花果芬芳，清泉乱石，沁人心脾，九峰之别院也。

彝扎郎水　在县东北十里，西入大溪。

农纳水　在县北五十里。源出武定府界，北流入大溪。

红莲沼　在县东南五里。泉水涌出，旧有莲花，故名。上建龙神祠，今改觉海寺，号“龙池。” 亢旱祷雨辄应。

宜良县

雉山　在城南隅。一名“南山” ，又名“凤翅山” ，县之枕山也。

云泉山　在县南二十里。峭壁流泓，林木青翠。三台山　，在县东五里“容山” 之前。

龙山　在三台山左

《客争》容山　，古名黎摩挹山，在县东十里，为邑镇山。

水井山　在县西北十里。旧名“观音。” 其南山曰“岩泉。”

北乐山　在县北二十里。一曰“播雄” ，又曰“宝洪。” 笮箐山　在县西四十里。

象鼻山　俗名“老大坡” ，在县西北十里。峰岚高险，为赴省要路。每遇阴雨，路多泥泞，行者苦之。蓬莱山　一名“晒袍山” ，在县北十里。明万历三十三年，知县罗任建《文峰塔》于上。

涌金山　在汤池之前，上有火龙祠。

“火焰山　” ，在汤池关外。

七孔坡　在县西四十里。峭壁嵯峨，山高乏水。达省大道，行者苦渴。康熙二十七年，杭人魏文岐捐金修，置石缸注水以饮行客。

红石岩　在县南四十里。两岸壁立，峰高千仞，中间水道仅宽丈馀，为一县水口。三江众流从此汇而南入澂江。

大龙洞　，在县南十五里。水出山腰石孔中。其下半里为小龙洞，较大龙洞稍狭，玉龙一带田亩咸赖之。

大池江　源自霑益州花山，东南流入县境，会达河入粤西右江，一名“盘江” ，一名“大河” ，从澂江府北入宜良县境，六十里，出县界。

大城江　源自阳宗县，东注盘江。

大赤江　在县北五里。发源杨林之花鱼潭，流入本境，仍东注大池江。

三道水　，在城东十里，往来要津。

三叠水　俗名“三滩。” 在城东三十里。

黑泥河　在竹山下。去县五十里，旧道淤塞。康熙二十三年，知县李煜开濬复通，田畴利赖。九龙池　，在县西五里岩泉寺山后。溉城西田亩甚广。然水势漂急，夏秋之间，每有冲决。修筑堤防，最为要务。

白龙潭　在县城南黄保村山下。潭仅尺馀，水涌如沸，灌溉一方田亩。

汤池　，在县西南二十五里。水如沸汤。

大河口　在县东北十五里。

小河口　在县东北七里。

温泉　在县西五里。旧无房垣。千总谢大章汛县，始营构之。其后知县高士朗重修。

嵩明州

蛇山　在州北，一名黄龙山。山小而奇，形如盘蛇。

罗锦山　在州东北十五里。岩石峭立，文若罗锦。按《明一统志》：“山下有泉，亦名罗锦，有灌溉之利。”

秀嵩山　在州东。顶如偃月，环州之山，皆出其下，俗呼“摇铃山。” 昔孟获立寨于此，明吴云死难处。南一峰曰“小秀嵩。”

弥雄山　在州北二十里。苍崖叠出，望之蔚然，土壤肥饶，蔬果繁伙。山下有泉，南流入罗波泽。一名“弥秀。”

登花山　在州西五十里。野花如绣，土人名为“聚八仙。”

东葛勒山　，在州西北三十里，故邵甸县。高三十里，为南中名山。

杨林山　在旧杨林县东。群峰错列，山麓有石如人立。

乌纳山　在旧杨林县西南，广百馀里，东西相望，介呈贡、宜良间。绝顶有石如马首，远近祷祀，以毡毳裹之。土人呼马首为“乌纳” ，故名。

敕雺山　在州东四十里。相传蒙氏龙伐乌蒙，掠其四女至此，遥望故乡，俯仰叹息，忽山巅雾结三峰，蛮谓“三” 为“敕” ，“注” 为“雺” ，故名。其山崷崒独峻，南眺滇土诸山，悉归指顾。又名峻葱。

凤谿山　在州南十里。形势秀丽。山下有泉，灌溉田亩。

魁山　又名“石羊山” ，在州南四十里，山形印水清澈。

观音山　在州北五里。峭石壁立，如普陀崖，河水潆洄其下。

灵应山　在州西门外。竹木郁葱，峰峦爽秀。灵云山　在州西五里。林木森阴，双泉泻碧，山顶有云即雨。

金银山　在州西十五里。二山并峙，下有三泉，日映泉水，荡漾如金银色，故名。

竹雄山　在州南三十里。横亘如屏，上有凤凰五峰，冈峦秀起，如凤舒翼。

天马山　在州南五十里，形如天马。南来有龙湫，五泻出松阴石壁间。建真武祠于上，虽盛夏游之，亦冷然善也。

土主山　，在杨林东十里，顶峙白塔，上建土主庙，颇灵应。旧敕杨林所致祭，今驿丞主之。大鼎山　，在州东三十五里。《古滇志纪》：“山产百合香，嘉利泽适当其下，为北上大道，行人如在明镜中，过客往往游憩焉。”

福祐河　在州北三里。流入嘉利泽，发源白草龙潭。

弥良河　在州西五里。流入嘉利泽。

宽郎河　在州南三十里。“《日足》、效古” 等村田亩藉以灌溉，流入嘉利泽。

玉龙河　，源出屼。山坂壁箐至天生桥。桥横山谷，石岩叠出，迤𨓦六十里，分中东、西河，其馀支为“黑蚂沟”，为地河，为船沟，年久沙壅，田亩渰没。康熙五十四年，知州吴宝林委驿丞孙师灏悉力修治，民受其利。

小坝河　在官渡东村。沙壅成陆，居民隐占。康熙五十四年，知州吴宝林委驿丞孙师灏往勘开挖，民资灌溉之利。

罗良村河　受山泉之水，沙石冲埋。康熙五十四年，知州吴宝林委驿丞孙师灏开挖，民享其利。

白草龙潭　在州西三里。每遇天旱，祈祷必应。火龙潭　，在州南杨林界。周可十丈，而渊深莫测。

罗锦泉　在州东月丰里。

石洞泉　在州西赀善乡。

弥雄泉　在州西北，源出弥雄山。

嘉利泽　在州东南一十五里。周广百馀里，水溉民田，鱼供民食。又名“杨林泽。”

《牧羊水　》，源出嵩明州牧羊山涧，南流为盘龙江，西南入滇池。

龙济溪　，源出果马山，经州南入嘉利泽。对龙泉　在州西，两泉对流百馀步，复合入嘉。

利泽

晋宁州

望鹤山　在州西五里。昔有鹤巢其上，故名。盘龙山　，在州东五里，万松山之右。

海溪山　在州东三里。传古于此筑堤积水，因名“海溪” ，以资灌溉，即今堰塘。

印山　在海溪山之下，呼之其应如响，俗又名曰“应山。” 左有唐仙顶，唐时有仙飞升于此，中有灵泉，四时不涸。

玉案山　在州东南二里。其势平阜端凝，如玉皇之香案，郡中贵显佳城，多卜其地。

万松山　在州东五里。又曰盘龙山，中有万松、盘龙、罗汉三寺，松阴茂密，盘曲无间，州治倚之。金砂山　在州西五里，产砂石如金色。

五龙山　在州南五里。上多云气，有龙湫五，一名“小石屏山。”

大幕山　在州东三里，州人多葬于此。或又云“大慕” ，盖取“大孝终身慕” 之义以励俗云。

仓山　在州西四里。昔蒙氏建仓于山顶积谷，故名。

观音山　在州西南十里，上有硐，宽二丈许，土人就硐中石刻像祀之。有流泉会大堡河入滇池，溉田甚多。

将军山　在州西十里。山有石壁峭立，刻将军像于上。面临昆水，俯瞰华峰，为一州之雄镇，实滇左之重压云。

光长山　在州南十里。北瞰滇池如镜，山腹空洞，扣之有钟鼓声。

海宝山　在州西三里。下有一窍，泄滇池水，入于澂江西浦龙泉。

金线硐　在州西十五里牛恋乡。山麓清流一线，与海水不相混。产鱼长三、五寸许，鱼游不与海鱼同，群鳞若散金，尤肥，则脊起双线，其味甲滇。

盘龙河　源出州东南山涧中，经海溪山归大坝河。

大坝河　，源出江川县界，经州之石壁村，合大堡河入滇池。

大堡河　，源出新兴，经晋宁永兴乡，分注滇池呈贡县。

纱帽山　在县东十里。明骠骑将军沐详葬此。万福山　在县北，三山相属，如三台星，又曰“三台山。” 俯瞰滇池，风帆云影，错落目中。

象兔山　在县南十五里。旧有蛮寨。

罗藏山　在县东五十里。巉岩陡绝，蜿蜒百馀里。山有池，名曰“饮马池。” 又有元梁王教场及屯兵寨，故土人又呼为“梁王山。”

小红山　在县东四十里。

海宝山　，在县东南五十里。孤峰特起，下临滇池。中有大石，圆洁光润，故名《海宝》。

大尖山　在县东南四十里。下接石城，即石阁悬崖处。

龙翔山　在县南一里，即龙街子山也。山有“龙翔花坞。”

军营山　在县东一里。相传为诸葛武侯驻兵之处。

《屼》。山　在县北八十里。群峰耸拔，为一邑众山之祖。有社神颇异。每年六月十三日，人争祝之。

界次山　在县东南五十里，俗名“猡猓关。” 两山对峙，下临深谿，仅容一马。奸人独往窥伺，亦畏途也。

黄土坡　，在县东南四十五里，俗名“惮泥山” ，以雨滑难行故也。

南冲河　在县北三十里。自姚平坝经白云村，与清水河合。夏秋水涨横溃，为害田亩。知县游一清为治去路，田始可耕。

马料河　在县北五里。源从板桥，入于昆明池，县北一带赖其灌溉。

白龙潭　在县东十馀里石崖下。潭有金色游鱼，其目如蟹，与凡鱼别，土人不敢食。

黑龙潭　在县东北八里新册邨石崖下，与白龙潭水合流，环绕曲折如龙，至江尾注于滇池。“莲花池　” ，在县东三十五里，乱石坟起，俨如村落。一阜之内孔窍相通，若邃闼幽房，可以列坐。池中旧有莲花，故名。

交七浦　，在县东六十里。广二百馀亩，积水灌田。

灵源泉　在县东北四十五里，平地涌出成潭。月角泉　在县东四十二里，从莲花洞泉分来。小晏泉　在县东四十里。

洛龙河　在县北十里。源出黑白二龙潭，灌溉田亩，流入滇池。其上有石室。。